táva duhitéti kathám bhagavati máma duhitéti yā́ amū́rapsvā́hutīráhauṣīrghr̥taṃ dádhi mástvāmíkṣāṃ táto mā́majījanathāḥ sā̀śī́rasmi tā́m mā yajñé 'vakalpaya yajñe cedvaí māvakalpayiṣyási bahúḥ prajáyā paśúbhirbhaviṣyasi yā́mamúyā kā́ṃ cāśíṣamāśāsiṣyáse sā́ te sárvā sámardhiṣyata íti tā́metanmádhye yajñasyā́vākalpayanmádhyaṃ hyètádyajñásya yádantarā́ prayājānuyājā́n